فیلیپین-ده داشقین و تورپاق سوروشمه‌سی نتیجه سینده حیاتینی ایتیرنلرین سایی 29 نفره چاتیب
فیلیپین-ده طغیان ائدن دوکسوری و خانون فیرتینا‌لاری نتیجه‌سینده حیاتینی ایتیرن‌لرین سایی 29-ا یوکسلیب، 165 نفر یارالانیب.
فیلیپپین خبر آژانسی‌نین (PNA) اؤلکه‌نین میللی فلاکت ریسکی‌نین آزالدیلماسی و ایداره ائتمه بیرلیگی‌نین بیاناتینا ایستینا‌دن یایدیغی خبره گؤره، فیرتینا اؤلکه‌نین بیر چوخ بؤلگه‌سینده حیاتی فلج ائدیب.
فیرتینانین سبب اولدوغو داشقین‌لار و تورپاق سوروشمه‌سی نتیجه‌سینده حیاتینی ایتیرن‌لرین سایی 29-ا یوکسلیب، داها 164 آدام یارالانیب. ایتکین دوشن 11 نفرین تاپیلماسی ایستیقامتینده آختاریش-قورتارما عملیات‌لاری آپاریلیر. فیرتینا سبیندن 57 میندن چوخ اینسانین تخلیه ائدیلدیگی بیلدیریلیر.
مین‌لرله اینسانی یورد-یووالاریندان‌ دیدرگین سالان فیرتینا‌لار الکتریک انرژیسی‌نین کسیلمه‌سینه سبب اولوب، همچنین اکین ساحه‌لرینه و 56 مینه یاخین ائوه زیان ووروب.
